CELEX: 22019D1229
Language: sk
Date: 2019-04-11 00:00:00
Title: Rozhodnutie Spoločného výboru EHP č. 99/2019 z 11. apríla 2019, ktorým sa mení príloha I (Veterinárne a fytosanitárne záležitosti) k Dohode o EHP [2019/1229]

18.7.2019   
               
               
                  SK
               
               
                  Úradný vestník Európskej únie
               
               
                  L 192/53
               
            
         ROZHODNUTIE SPOLOČNÉHO VÝBORU EHP č. 99/2019
         z 11. apríla 2019,
         ktorým sa mení príloha I (Veterinárne a fytosanitárne záležitosti) k Dohode o EHP [2019/1229]
         SPOLOČNÝ VÝBOR EHP,
         so zreteľom na Dohodu o Európskom hospodárskom priestore (ďalej len „Dohoda o EHP“), a najmä na jej článok 98,
         keďže:
         
                     (1)
                  
                  
                     Vykonávacie nariadenie Komisie (EÚ) 2019/591 z 11. apríla 2019, ktorým sa mení príloha V k nariadeniu (ES) č. 136/2004, pokiaľ ide o zahrnutie Spojeného kráľovstva Veľkej Británie a Severného Írska a niektorých z jeho závislých území Britskej koruny do zoznamu tretích krajín, z ktorých sa povoľuje dovoz zásielok sena a slamy do Únie, (1) sa má začleniť do Dohody o EHP.
                  
               
                     (2)
                  
                  
                     Vykonávacie nariadenie Komisie (EÚ) 2019/589 z 11. apríla 2019, ktorým sa mení príloha III k nariadeniu (ES) č. 1251/2008, pokiaľ ide o zahrnutie Spojeného kráľovstva Veľkej Británie a Severného Írska a niektorých z jeho závislých území Britskej koruny do zoznamu tretích krajín, území, oblastí alebo priestorov, z ktorých sa povoľuje dovoz zásielok živočíchov akvakultúry do Európskej únie, (2) sa má začleniť do Dohody o EHP.
                  
               
                     (3)
                  
                  
                     Vykonávacie rozhodnutie Komisie (EÚ) 2019/599 z 11. apríla 2019, ktorým sa mení príloha k rozhodnutiu 2007/453/ES, pokiaľ ide o štatút Spojeného kráľovstva Veľkej Británie a Severného Írska a jeho závislých území Britskej koruny podľa rizika BSE, (3) sa má začleniť do Dohody o EHP.
                  
               
                     (4)
                  
                  
                     Toto rozhodnutie sa týka právnych predpisov o veterinárnych záležitostiach. Právne predpisy o veterinárnych záležitostiach sa na Lichtenštajnsko neuplatňujú, pokiaľ sa naň vzťahuje Dohoda medzi Európskym spoločenstvom a Švajčiarskou konfederáciou o obchode s poľnohospodárskymi výrobkami, ako je uvedené v sektorových úpravách v prílohe I k Dohode o EHP. Toto rozhodnutie sa preto neuplatňuje na Lichtenštajnsko.
                  
               
                     (5)
                  
                  
                     Príloha I k Dohode o EHP by sa preto mala zodpovedajúcim spôsobom zmeniť,
                  
               PRIJAL TOTO ROZHODNUTIE:
         
            Článok 1
            Kapitola I prílohy I k Dohode o EHP sa mení takto:
            
                        1.
                     
                     
                        V časti 1.2 sa v bode 115 [nariadenie Komisie (ES) č. 136/2004] dopĺňa táto zarážka:
                        
                                    „—
                                 
                                 
                                    
                                       32019 R 0591: vykonávacie nariadenie Komisie (EÚ) 2019/591 z 11. apríla 2019 (Ú. v. EÚ L 100 I, 11.4.2019, s. 20)“.
                                 
                              
                  
                        2.
                     
                     
                        V časti 4.2 sa v bode 86 [nariadenie Komisie (ES) č. 1251/2008] dopĺňa táto zarážka:
                        
                                    „—
                                 
                                 
                                    
                                       32019 R 0589: vykonávacie nariadenie Komisie (EÚ) 2019/589 z 11. apríla 2019 (Ú. v. EÚ L 100 I, 11.4.2019, s. 14)“.
                                 
                              
                  
                        3.
                     
                     
                        V časti 7.2 sa v bode 49 (rozhodnutie Komisie 2007/453/ES) dopĺňa táto zarážka:
                        
                                    „—
                                 
                                 
                                    
                                       32019 D 0599: vykonávacie rozhodnutie Komisie (EÚ) 2019/599 z 11. apríla 2019 (Ú. v. EÚ L 103, 12.4.2019, s. 31)“.
                                 
                              
                  
         
            Článok 2
            Znenie vykonávacích nariadení (EÚ) 2019/589 a (EÚ) 2019/591 a vykonávacieho rozhodnutia (EÚ) 2019/599 v islandskom a nórskom jazyku, ktoré sa uverejní v dodatku EHP k Úradnému vestníku Európskej únie, je autentické.
         
         
            Článok 3
            Toto rozhodnutie nadobúda účinnosť 12. apríla 2019 pod podmienkou, že Spoločnému výboru EHP boli doručené všetky oznámenia podľa článku 103 ods. 1 Dohody o EHP (*1).
         
         
            Článok 4
            Toto rozhodnutie sa uverejní v oddiele EHP Úradného vestníka Európskej únie a v dodatku EHP k Úradnému vestníku Európskej únie.
         
         
            V Bruseli 11. apríla 2019.
            
               
                  Za Spoločný výbor EHP
               
               
                  predseda
               
               Claude MAERTEN
            
         
         
            (1)  Ú. v. EÚ L 100 I, 11.4.2019, s. 20.
         
            (2)  Ú. v. EÚ L 100 I, 11.4.2019, s. 14.
         
            (3)  Ú. v. EÚ L 103, 12.4.2019, s. 31.
         
            (*1)  Ústavné požiadavky neboli oznámené.